钦定古今图书集成/明伦汇编/氏族典/第461卷 > 《郑樵通志》 > 喻樗
## 钦定古今图书集成/明伦汇编/氏族典/第461卷 > 《郑樵通志》 > 喻樗

按《宋史喻樗传》：“樗字子才，其先南昌人。初，俞药仕梁，
位至安州刺史，武帝赐姓喻，后徙严，樗其十六世孙
也。中建炎三年进士第，为人质直好议论。赵鼎都督
川陕荆襄，辟樗为属。绍兴初，以鼎荐，授秘书省正字，
兼史馆校勘。先是，樗与张九成皆言和议非便。秦桧
既主和，言者希旨，劾樗与九成谤讪，樗出知舒州怀
宁县，通判衡州，已而致仕。桧死，复起为大宗正丞，转
工部员外郎，出知蕲州。”孝宗即位，用为提举浙东常
平，以治绩闻。淳熙七年卒